**Вътрешни правила за организиране дейността на ДГ№13“Мир“в условията на извънредна епидемична обстановка**

**/актуализация от 06.07.2020г./**

Целта на описаните мерки е постепенно и контролирано възобновяване на дейността ДГ№13“Мир“ в условията на разпространението на COVID-19, като се спазват
няколко основни принципа, описани по-долу. Необходимо е всички участници в
предучилищното образование да са подготвени за процеса на адаптиране в новата
обстановка и да носят отговорност за ограничаване на заразяването и за опазване на здравето - своето, на своите близки и на околните. Тези мерки ще бъдат актуализирани и допълвани при необходимост и в зависимост от епидемиологичната ситуация.

1. Макар че ДГ№13“Мир“ се отваря за посещение от всички деца, в
настоящата ситуация единствената сигурна и безопасна среда с гарантирана
физическа дистанция е домашната, затова е препоръчително децата, за които има
възможност да се грижи възрастен, да останат вкъщи. Това важи още в по-голяма степен за децата, живеещи в едно домакинство с възрастни хора и с такива от рискови групи, както и в случаите, когато за придвижването до детската градина се налага използването на обществен транспорт - вътрешноградски или между
населените места. Анализът на ситуацията към момента показва, че опасността
съвсем не е преминала, ето защо е въпрос на отговорност родителите, които могат да намерят друго, по-безопасно решение за своите деца, да не ги изпращат на детска
градина.
2. Подновяването на посещението на детска градина може да стане само по
желание на родителите и с изричното условие, че са запознати и декларират, че ще
спазват новите правила за работа на детската градина, за което подписват
декларация по образец еднократно при подновяване на посещението на детска
градина от детето. В тази връзка отговорността за решението за посещаване на
детската градина остава изцяло за родителите, доколкото към момента няма
мярка, която да гарантира напълно безопасността на децата, които посещават
детската градина, още повече че физическият контакт при ежедневното и в
продължение на часове общуване между децата и с персонала, който се грижи за тях, е неизбежен. За подновяване на посещението на децата родителите не се изисква представянето на медицински бележки съгласно чл. 4, ал. 4 и 5 от Наредба№от 05.02.2007 г. за здравните изисквания към детските градини и чл. 21, ал.2,3и4отНаредба № 26 от 18.11.2008 г. за устройството и дейността на детските градини и детските кухни и здравните изисквания към тях**. Посещението на детска градина от деца с хронични заболявания (в т.ч. деца със СОП с хронични заболявания)се извършва след предварителна консултация с личния лекар на детето.**
3. Отварянето на детската градина за посещение ще бъде 26.05.20г. съгласувано с родителите само след осигурени строги санитарно-хигиенни условия и прилагане на приложимите противоепидемични мерки. **Отчитайки традиционната средномесечна посещаемост през лятото, както и заявената от родителите готовност да пуснат децата си на детска градина , очаквания брой деца в група могат да бъдат 12-16 деца.В случай на едновременно присъствие на повече от 20 деца от една група в детската градина се** **предприемат действия за обособяване на отделни кътове в рамките на общото помещение или се търси друго подходящо решение.**

**4.** Приемът в детската градина се извършва по предварително оповестен график, ако при спазено отстояние на най-малко 1,5 м между семействата, като не се допуска влизането на придружителите на децата в сградата на детската градина. Приемът в детската градина се извършва от медицинско или друго **упълномощено от директора лице** при използване на необходимите индивидуални
предпазни средства - маска/шлем и ръкавици, като в случай на констатиране на
признаци на заболяване на детето може да бъде отказано приемане. От момента на
влизане на детето в сградата на детската градина от него не се изисква
използване на предпазна маска, **освен ако на дете със СОП и/или с хронично
заболяване това не е изрично препоръчано от личния му лекар.**

**5. Когато в детската градина има две групи, в които посещаемостта на децата е под 8 в продължение на една работна седмица и няма постъпили заявления от други родители за подновяване на присъствието на децата им в детската градина, е допустимо групите да бъдат слети в една.**

 **6**. С децата, които подновяват посещението си на детска градина, не се провеждат
педагогически ситуации, а само допълнителни форми на педагогическо
взаимодействие с акцент върху изграждане на навици за здравословен начин на
живот и усвояване на социални умения, а при възможност и необходимост - и
дейности за обща и/или допълнителна подкрепа, включително за децата със СОП.

 **7.** При съобразяване с климатичните условия (когато не вали) децата остават навън с
изключение на времето за хранене и почивка, като за децата се организират игри,
които да осигурят необходимата позитивна емоционална среда. Не се допуска събиране на една място на персонал от детската градина освен
ако това не е необходимо за опазване здравето и живота на децата, както не се
допускат и контакти на член от персонала на детската градина с повече от
една група. Предвид спецификата на работата в детската градина следва да е
ясно, че:

* + спазването на физическа дистанция между децата и персонала в рамките на
	една група не е възможно;
	+ физическата дистанция е задължителна между децата от отделни групи;
	+ физическата дистанция е задължителна между персонала в отделни групи;
	+ физическата дистанция е задължителна между родителите и персонала на
	детската градина.

**Задължения на родителите:**

От родителите, които са преценили, че детето ще възстанови посещението си на детска градина, се очаква:

* **най-късно два работни дни преди планираното посещение да уведомят директора на ДГ№13“Мир“ за датата, на която детето ще започне да посещава детска градина, за периода(седмица/месец) на планираното посещение и за продължителността на дневния му престой;**
* да декларират обстоятелството, че не им е известно детето да е било в контакт със
заразно болни и нямат признаци на болест през последните 14 дни. В декларацията
родителите посочват, че са запознати и солидарно отговорни за спазването на
правилата на работа на детската градина;
* да не използват градски транспорт за придвижване до детската градина и
обратно винаги, когато това е възможно;
* да водят детето си на детска градина и да го вземат при стриктно спазване на
реда за прием , за да се предотврати струпване, като изчакват на нужното разстояние;
* да се запознаят с предоставените от детската градина полезни препоръки и
да подкрепят усилията на ДГ№13“Мир“ за спазване на правила, хигиена и психично здраве по време на адаптацията на детето им към новите условия;
* **да измерват всяка сутрин температурата на децата си** и да не ги водят на детска
градина, когато забележат признаци на заболяване и/или измерят температура
по-висока от 37,3 градуса;
* да организират **незабавното** вземане на детето в случаите, когато бъдат уведомени от медицинското лице в детската градина, че то проявява признаци на
заболяване;
* да придружават детето само до мястото за прием, без да влизат в сградата на
детската градина, освен ако не бъдат помолени за това, но в тези случай
стриктно спазват изискванията за хигиена на ръцете, дихателен етикет и физическа дистанция;
* да осигурят торбичка с написано името на детето си плик, в който детето да поставя обувките, с които то пристига в детската градина (**след събуване на обувките детето или приемащия го в детската градина възрастен поставя външните обувки в плика и в торбичката, след което детето обува пантофи,които са предварително почистени вкъщи);**
* да осигурят поне два броя маски, в случай че носенето на маска е по препоръка на
лекуващия/личния лекар на детето.

 Отговорности и правила за работа на педагогическите и непедагогически специалисти

* Да се запознаят срещу подпис поне един ден преди отваряне на детската градина с правилата за работа в създадената извънредна ситуация и да ги спазват стриктно.
* Използват обособеното помещение, в което да сменят обувките и дрехите, с които идват отвън, с работни, като спазват разработения график.
* Да измият ръцете си, да се дезинфекцират и да поставят необходимите предпазни средства (маска/шлем) веднага след влизане в детската градина.
* Отделят време през деня за споделяне между децата, както и за разяснение на ситуацията и на правилата за лична хигиена и значимостта от тяхното спазване.
* Въвеждат нови ритуали за посрещане на децата, които не изискват прегръдки и близки контакти.
* В деня на първото посещение (само при първото посещение) на детето се измерва неговата температура, като това се извършва от медицинско лице и/или от упълномощеното лице.
* Да дезинфекцират след всяка употреба контактния термометър и да слагат латексови ръкавици при неговото използване.
* Незабавно търсят компетентно мнение от медицинско лице в детската градина, в случай че при престоя на детето възникне съмнение за проблем в здравословното му състояние, и уведомяват директора за обстоятелствата.
* Предлагат на децата включване в игри и дейности, които да подкрепят емоционалното им развитие и преодоляване на тревожността им, свързана с извънредната ситуация.
* Да организират подреждането на помещенията е възможности за игри в малки групи и обособени кътове, които да се ползват от малък брой деца.
* Придружават децата и им дават насоки, когато това е необходимо, за това как най- добре да мият ръцете си, като преди това им покажат как става това (задължително при пристигането в детската градина, при прибиране от двора, преди и след всяко хранене, преди и след използване на тоалетна, след кихане или кашляне, в края на деня преди тръгване за вкъщи и при влизане у дома). Измиването да е с вода и сапун за поне 30 секунди, със старателно изсушаване със суха салфетка за еднократна употреба, а ако тези условия не са налични, може да се използва дезинфектант за ръце под надзора на възрастен човек.
* Използват подходящ дезинфектант за ръце, и в краен случай алкохолни кърпички, подходящи за кожата, когато не са в близост до вода и течен сапун, но възможно най- бързо след това измиват ръцете си или тези на децата с вода и течен сапун (дезинфекцията на ръце при деца се допуска в краен случай при невъзможност за измиване с топла вода и сапун, като се извършва под стриктен контрол от страна на персонала, като в последствие ръцете на детето се измиват при първа възможност).
* Да се избягва размяната на топки, играчки, моливи и други или да бъде придружена от дезинфекция след всяка употреба.
* Организират дейностите така, че децата от една група да бъдат разделяни на по- малки групички, които да играят различни игри или да се въвличат в различни активности.
* Организират срещи с родителите само при необходимост, и то на открито пространство, в съответствие с необходимите изисквания и при спазване на физическа дистанция.
* При отсъствие на персонал не се назначават нови хора. а се оптимизира работата с наличния персонал.

**Отговорности и правила за хигиена на сградата**

* Почистването и дезинфекцията се извършват по протокол, изготвен съвместно с медицинското лице.
* Почистването и дезинфекцията да не се извършва в присъствието на деца.
* Проветряване на всички помещения често за поне 10 мин - сутрин преди пристигане на децата, по време на излизане на децата, по време на следобедната почивка, при почистване на помещенията и в края на работния ден.
* Дезинфекция на помещенията се извършва поне 2 пъти дневно, а в населеното място, което е „огнище“ на разпространение на COVID-19, поне 4 пъти дневно .
* Почистване на тоалетните с почистващи препарати и дезинфекцирането им поне два-три пъти дневно.
* Предоставяне на индивидуални съдове за хранене и за пиене на вода, които се почистват по възможност непосредствено след всяка употреба.
* Трапезната посуда и приборите за хранене се подлагат на почистване и термодезинфекция, след всяка употреба.
* Почистване на маси, столчета и други повърхности и точки за контакт най-малко два пъти дневно.
* Недопускане да се внасят стоки и предмети от родителите в детската градина.
* Недопускане да се използват плюшени играчки.
* Миене на играчките с топла вода и сапун, отвътре и отвън, поне два пъти дневно. Играчките, които не могат да бъдат почистени съгласно инструкциите, трябва да бъдат опаковани и недостъпни за децата до края на епидемията COVID-19;
* Осигуряване на лично спално бельо за отделното дете, което се пере при минимум 60°С веднъж седмично или при необходимост и при спазване на здравните изисквания, регламентирани с Наредба № 12 за здравните изисквания към обществените перални.
* Изпразване на кофите за боклук поне три пъти дневно, след което се измиват и дезинфекцират.
* Дезинфекциране на уредите за игра и пейките на площадките поне веднъж дневно, както и преди всяко ползване на съответния участък от двора от съответната група.
* Дезинфектантите, които се използват в детската градина, трябва да са включени в Регистъра на биоцидите, за които има издадено разрешение за предоставяне на пазара по реда на Закона за защита от вредното въздействие на химичните вещество и смеси, публикуван на електронната страница на Министерството на здравеопазването.
* Да се използва обособена за всяка група площадка за игра на открито само от съответната група.

**Протокол при съмнение или случай на COVID-19 в детската градина**

**При наличие на един или повече симптоми** при дете (кашлица, кихане, задух, болки в гърлото, умора, гастроинтестинални оплаквания, висока температура и др.):

* 1. **Първоначално поведение**
* Детето да се изолира незабавно в предназначено за такъв случай помещение,
докато не се прибере у дома или докато не му се обърне внимание от медицински специалист. На детето се поставя маска, съобразена с възрастта му.
* Незабавно да се осъществи връзка с родителите/настойниците и да се изиска да
вземат детето, като се съобразяват с необходимите превантивни мерки.
* Родителите/настойниците трябва да спазват следното - да се избягва физически контакт и да се консултират с лекуващия лекар на семейството, за да се реши дали е необходимо да се направи тест.
* След като детето напусне помещението, да се извърши щателна дезинфекция
няколко часа по-късно.
* Спазват се превантивните и ограничителните мерки стриктно.
* Детето се приема отново в детската градина срещу медицинска бележка от
семейния лекар, че това е допустимо.
1. **В случай на положителен тест на дете**
* Се информира екипът на детската градина , който трябва незабавно
да се свърже със съответната РЗИ.
* Мерките за идентифициране на контактните лица и мерките, които да се
предприемат, се съгласуват между РЗИ и директора на детската
градина.
* В зависимост от характеристиките на сградата и броя на контактните лица
мерките може да включват затваряне на една или няколко групи или на цялата
детска градина.
* Лицата, които се поставят под задължителна карантина се определя от
РЗИ в зависимост от конкретната ситуация.
* Почистват се и се дезинфекцират щателно помещенията и предметите, до които е имало контакт детето в последните 48 часа.
* Информират се контактните лица на детето за стъпките, които трябва да се
предприемат.
* При необходимост психолози могат да осигурят подкрепа.

**При наличие на един или повече симптоми** при възрастен (кашлица, кихане, задух, болки в гърлото, умора, гастроинтестинални оплаквания, висока температура и др.):

 **1.Първоначално поведение**

* Изолира се незабавно възрастният човек и му се дава маска, ако връщането у дома не е възможно в същия момент и се спазват ограничителните мерки.
* Избягва се физическият контакт с други лица и се консултира с лекуващия си лекар, който ще реши дали е нужно да се направи тест.
* След като лицето напусне помещението, се извършва щателна дезинфекция
няколко часа по-късно.
* Спазват се превантивните и ограничителните мерки стриктно.

 **2.В случай на положителен тест**

* Се информира директора, който трябва незабавно да се свърже със съответната РЗИ.
* Може да се оцени рискът от разпространение на инфекцията в семейството и в зависимост от това се предприемат най-адекватните мерки за изолацията в конкретния случай.
* Мерките за идентифициране на контактните лица и мерките, които се
предприемат, се съгласуват между РЗИ и директора на детската
градина.
* В зависимост от характеристиките на сградата и броя на контактните лица
мерките може да включват затваряне на една или няколко групи или на цялата
детска градина.
* Лицата, които се поставят под задължителна карантина се определя от
РЗИ в зависимост от конкретната ситуация.
* Информират се контактните лица на възрастния за стъпките, които ще трябва да предприемат.
* Извърша се щателно почистване и дезинфекция на помещенията и
предметите, до които е имало контакт лицето в последните 48 часа.
* При необходимост и възможности психолози могат да осигурят подкрепа.

**Вътрешните правила на ДГ №13 „Мир“ са актуализирани на основание писмо на МОН с изх.№ 9105-225/ 03.07.2020г. относно промени във въведените Мерки за организиране на дейностите в детските градини и ясли след възстановяване на приема на деца, считано от 01.07.2020г.**